4. ΠΡΟΕΔΡΙΚΟΝ ΔΙΑΤΑΓΜΑ της 7/18 Απρ. 1931 (ΦΕΚ Α΄ 100) Περί καθηκόντων και αρμοδιότητος της Υδρογραφικής Υπηρεσίας του Πολεμικού Ναυτικού. Έχοντες υπ’ όψει τον Νόμ. 4559 της 24 Απρ. 1930 «περί οργανώσεως της Υδρογραφικής Υπηρεσίας του Πολεμικού Ναυτικού» προτάσει του Ημετέρου επί των Ναυτικών Υπουργού, μετά γνωμοδότησιν του Συμβουλίου της Επικρατείας απεφασίσαμεν και διατάσσομεν. Άρθρ.1.-Τα ειδικά καθήκοντα της Υδρογραφικής Υπηρεσίας του Π.Ν. είναι τα επόμενα. α)Η υποτύπωσις, συμπλήρωσις, διόρθωσις και έκδοσις ναυτικών χαρτών προς χρήσιν του Π. Ναυτικού και Εμπορικού Ναυτικού και παντός ναυτιλλομένου συμφώνως προς τον διεθνώς καθοριζόμενον τύπον εκδόσεως. β)Η εκτέλεσις αστρονομικογεωγραφικών, μαγνητικών και μετεωρολογικών παρατηρήσεων όπου εκτελούνται υδρογραφικαί υποτυπώσεις και η δημοσίευσις των ενδιαφερόντων την ναυτιλίαν και υδρογραφίαν συμπερασμάτων. γ)Η εν συνεργασία μετά της Γεωγραφικής Υπηρεσίας του Στρατού επέκτασις και πύκνωσις του δικτύου της χώρας και εν γένει η λήψις στοιχείων δια την αποπεράτωσιν της χαρτογραφήσεως αυτής. δ)Η παροχή των υδρογραφικών στοιχείων εις τας διαφόρους υπηρεσίας του Κράτους. ε)Η συνεργασία, κατόπιν εγκρίσεως Υπουργού, μετά πασών των υπηρεσιών του Κράτους δια την επιστημονικήν μελέτην της χώρας ή την παροχήν στοιχείων δια την ασφάλειαν του πλού των ναυτιλλομένων. ς)Η επιστημονική συνάφεια μετά των υδρογραφικών υπηρεσιών των ξένων χωρών και του Διεθνούς Υδρογραφικού Γραφείου. ζ)Ο καταρτισμός, λειτουργία και διεύθυνσις των ρυθμιστικών σταθμών και πυξίδων, εφ’ όσον ούτοι λειτουργούν εις υπηρεσίας υπαγομένας υπό την Υδρογραφίαν, των μετρικών βάσεων ταχυτήτων και των λιμενίων ωρονομικών σταθμών. η)Ο επιστημονικός έλεγχος της εν τω Ναυτικώ υπηρεσίας της πορείας πυξίδων και εργαλείων και η συμφώνως ταις ισχυούσαις διατάξεσι εκλογή και προμήθεια των καταλλήλων τοιούτων δια τας ανάγκας των πλοίων και των εν γένει Ναυτικών Υπηρεσιών. Επίσης δε ο έλεγχος των οργάνων και εργαλείων τούτων ως και των χαρτών και λοιπών βοηθημάτων της Ναυτιλίας των Εμπορικών πλοίων κατά τας ισχυούσας ή τεθησομένας διατάξεις δια την ασφάλειαν του πλου αυτών. θ)Η δημοσίευσις της ιστορίας της παρ’ ημίν υδρογραφικής κινήσεως και ετησίας γενικής εκθέσεως περί των εν Ελλάδι υδρογραφικών εργασιών ελληνιστί και εις ετέραν γλώσσαν εκ των εν ισχύϊ υπό του Διεθνούς Υδρογραφικού Γραφείου. Επίσης η δημοσίευσις οδηγιών τοις υδρογράφοις. Άρθρ.2.-Τα ειδικά καθήκοντα και η αρμοδιότης των αποτελούντων την Υδρογραφικήν Υπηρεσίαν, γραφείων, τμημάτων, παραρτημάτων και σταθμών είναι: 1.Του Γραφείου Διευθύνσεως της Υδρογραφικής Υπηρεσίας. Διεύθυνσις. Υποδιεύθυνσις. Γραμματεία (ης τα καθήκοντα ορίζονται εν παρ. 4 άρθρ. 3 Νόμ. 4559). α)Η οργάνωσις της υπηρεσίας, η σύνταξις των οργανισμών και η υποβολή εις Γ .Ε.Ν. προς τελικήν επεξεργασίαν η διοίκησις εν γένει και η κατανομή του προσωπικού αυτής εις τα τμήματα και τας λοιπάς εκ της διευθύνσεως εξαρτωμένας υπηρεσίας. β)Η έγκρισις χορηγίας Ν. εφοδίων εις τα πλοία και Ν. Υπηρεσίας και η καταδίκη τούτων ως αχρήστων. γ)Η εισήγησις εις τον Υπουργόν προς έκδοσιν διαταγών και εγκυκλίων αφορωσών την Υδρογραφίαν και Ναυτιλίαν. δ)Η μέριμνα δια τας εγκαταστάσεις της υπηρεσίας, τα πλοία και τα μέσα των Υδρογραφικών Υπηρεσιών. ε)Η έκδοσις των αναλυτικών διαταγών δια την εκτέλεσιν παντός είδους υδρογραφικών εργασιών και η κατανομή τούτων εις τα όργανα της Υπηρεσίας. ς)Ο έλεγχος των δαπανών των Υδρογραφικών αποστολών και των συναφών εν γένει εργασιών, η εκτίμησις της αξίας των υπό της Υδρογραφικής Υπηρεσίας συμφώνως τω άρθρ. 16 του Νόμ. 4559 εκτελουμένων παντός είδους ιδιωτικής ανάγκης υδρογραφικών εργασιών ή χορηγίας στοιχείων και ο καθορισμός της δαπάνης δι’ εργασίας εκτελουμένας εις τα συνεργεία αυτής. Ο Γενικός έλεγχος των εισπράξεων της Υπηρεσίας. ζ)Η σύνταξις εκθέσεων της Υπηρεσίας, η μέριμνα περί των εκδόσεων αυτής και η σύνταξις και έκδοσις των πεπραγμένων της Υπηρεσίας. η)Η γενική μελέτη επί της βελτιώσεως των σημάνσεων και ενδείξεων ασφαλούς πλου των ναυτιλομένων. θ)Η μελέτη των γενικών γραμμών εις τους ελληνικούς λιμένας και όρμους. ι)Η κατόπιν αιτήσεως του Γ .Ε.Ν. γνωμάτευσις επί ναυτικών και ναυτιλιακών ζητημάτων του Πολεμικού Ναυτικού. Η γνωμάτευσις επί ναυτικών και ναυτιλιακών ζητημάτων του Εμπορικού Ναυτικού. Σελ. 53 Υδρογραφική Υπηρεσία 37.Β.γ.4 ια)Αι μελέται και εργασίαι αι σχετικαί με την θαλασσογραφίαν, την γαιωδοσίαν και πάσαν άλλην σχετικήν επιστήμην. ιβ)Η αλληλογραφία και συνεννόησις μετά των ημεδαπών και αλλοδαπών υπηρεσιών, του Διεθνούς Υδρογραφικού Γραφείου και των ξένων Υδρογραφικών Υπηρεσιών. ιγ)Η κατόπιν εγκρίσεως της Διοικητικής Υπηρεσίας αντιπροσωπεία της Κυβερνήσεως εις υδρογραφικά και θαλασσογραφικά συνέδρια, υπό του Διευθυντού ή Υποδιευθυντού ή τούτων κωλυομένων η πρότασις προς την Δ.Δ.Υ . του Υπουργείου των Ναυτικών Τμήμα Προσωπικού διορισμού ετέρου αντιπροσώπου αξιωματικού εκ των ειδικών. ιδ)Η σύνταξις του προϋπολογισμού, η διαχείρισις των κονδυλίων αυτού εις δαπάνας και προμηθείας ως και η διαχείρισις της παγ. προκαταβολής. 1.Εις το γραφείον της Διευθύνσεως τηρούνται τα κάτωθι: α)Εμπιστευτικόν Αρχείον. β)Αρχείον Εκθέσεων και Μελετών. γ)Βιβλία διαχειρίσεως παγ. προκαταβολής. σ)Βιβλίον εισπράξεων και δαπανών. ε)Αρχείον επιστημονικών εργασιών εις ας συνειργάσθη ή εξετέλεσεν η υπηρεσία. 2.Του Τμήματος Υποτυπώσεων και Μελετών (Ι)  α)Αι γεωγραφικοαστρονομικαί, γεωδαιτικαί και γεωμαγνητικαί παρατηρήσεις, αι χωροσταθμίσεις και οι σχετικοί αυτών υπολογισμοί. β)Αι εγκαταστάσεις μετρικών βάσεων ταχυτήτων, ρυθμιστικών σταθμών, πυξίδων, σταθμών ρυθμίσεως διαστημομέτρων και σεσημασμένων τροχιών τορπιλλοβλητικών σταθμών. γ)Ο καθορισμός των στοιχείων ραδιογωνιομετρικών σταθμών ως και των βαλιπεδίων και των παρατηρητηρίων αυτών. δ)Η υποτύπωσις, συμπλήρωσις και διόρθωσις ναυτικών και, ως και η σύνταξις και σχεδίασις αυτών. ε)Αι πάσης φύσεως υποτυπώσεις υδρογραφικαί, τοπογραφικαί, κτηματογραφικαί, θαλασσογραφικαί, και γεωμαγνητικαί, ως και η σύνταξις και σχεδίασις αυτών. ς)Η εκπαίδευσις των δοκίμων υδρογράφων αξιωματικών. ζ)Η εκτέλεσις εις τας περιοχάς υποτυπώσεων των σχετικών προς την ναυτιλίαν γαιωφυσικών μετρήσεων και συλλογή πληροφοριών και οδηγιών ενδιαφερουσών τους ναυτιλλομένους. η)Η συστηματική μελέτη των παλιρροιών και ρευμάτων και η δημοσίευσις των χρησίμων εις την ναυτιλίαν στοιχείων αυτών. Σελ. 54 θ)Η συστηματική μελέτη των επικρατούντων κατά τας εποχάς ανέμων και ρευμάτων ανά τας ελληνικάς θαλάσσας και η σύνταξις και σχεδίασις σχετικών χαρτών. ι)Η μελέτη ναυτιλιακών σημάνσεων αβαθών και διαύλων. ια)Πάσα μελέτη αφορώσα τα αστρονομικά - γεωδαιτικά, τοπογραφικά-θαλασσογραφικά και λοιπά εργαλεία υποτυπώσεων και η επιστημονική εποπτεία επισκευής αυτών παρά του Συνεργείου της Υπηρεσίας. ιβ)Η ονοματολογία των επί των χαρτών ονομαζομένων σημείων και γεωγραφικών σχηματισμών ως και των ανωμαλιών του υφάλου εδάφους. ιγ)Η τήρησις του αρχείου των γενομένων εργασιών και υποτυπώσεων μετά μητρώου εκτελέσεως, συντάξεως και εκδόσεως αυτών ως και η τήρησις μητρώων των συλλεγομένων αστρονομικών, γεωδαιτικών, γεωμαγνητικών, παλιρροιακών και μετεωρολογικών στοιχείων. ιδ)Η προμήθεια χρησίμων δια τας ως άνω υποτυπώσεις και μελέτας εργαλείων, βιβλίων, πινάκων και λοιπών εφοδίων ο έλεγχος λειτουργίας, συντηρήσεως και εναποθηκεύσεως αυτών. ιε)Η επιστημονική καθοδηγία των εν τω Συνεργείω εκτελουμένων επισκευών επιστημονικών και υδρογραφικών οργάνων. 3.Του Τμήματος Ναυτιλίας. (ΙΙ) Εις το Τμήμα Ναυτιλίας υπάγονται: α)Η συγκέντρωσις και παροχή πληροφοριών επί παντός ζητήματος αφορώντος την ναυτιλίαν και την βελτίωσιν των μέσων του πλου δια της εκδόσεως αγγελιών τοις Ναυτιλλομένοις δια τα ελληνικά παράλια και τας κυριωτέρας γραμμάς πλου εν τη Μεσογείω. β)Η μελέτη και υπόδειξις του καταλλήλου τρόπου σημάνσεως αβαθών, διαύλων κλπ. ίνα ο πλους καθίσταται ασφαλέστερος και ευχερής. γ)Η ενημερότης των Ν. χαρτών, Ν. βιβλίων και οδηγιών των φυλλασσομένων εις τας Αποθήκας τόσον του Κράτους όσον και των μακράν τούτου ιδρυομένων σταθμών. δ)Η διατήρησις συνεχούς επαφής μετά των ξένων υδρογραφικών υπηρεσιών δια της παροχής και λήψεως πληροφοριών ναυτιλιακής φύσεως και της παρακολουθήσεως ξένων σχετικών συγγραμάτων. ε)Η κατόπιν εγκρίσεως του Γ.Ε.Ν. έκδοσις αστρονομικών εφημερίδων και ναυτικών πινάκων και βιβλίων. 37.Β.γ.4 Υδρογραφική Υπηρεσία ς)Η πρότασις προς Γ.Ε.Ν. περί εφοδιασμού των αποθηκών και η εκλογή πάσης φύσεως ναυτιλιακού και μετεωρολογικού υλικού. η)Η τεχνική παρακολούθησις της κατασκευής παραγγελθέντος εις το εξωτερικόν Ν. υλικού. θ)Η κατάρτισις και η τήρησις πίνακος εμφαίνοντος τας συλλογάς Ν. χαρτών και τα Ν. όργανα και εργαλεία δι’ ων δέον να εφωδιάζωνται τα Π. πλοία αναλόγως του τύπου των και αι Ν. υπηρεσίαι. ι)Η εποπτεία και μέριμνα προς εφοδιασμόν και τακτοποίησιν της αποθήκης Ν. εφοδίων και η εισήγησις προς έγκρισιν δοσοληψίς του εν αυτώ περιεχομένου υλικού. ια)Ο δια περιοδικών εκτάκτων επιθεωρήσεων έλεγχος της καλής συντηρήσεως του υλικού των υπό την Υδρογραφίαν υπαγομένων υπηρεσιών. ιβ)Ο κατά τας κειμένας διατάξεις έλεγχος των Ν. εργαλείων και των Ν. οργάνων και εργαλείων των εμπορικών πλοίων. ιγ)Ο έλεγχος, η επισκευή και επιστημονική ρύθμισις των ναυτιλιακών οργάνων και εργαλείων εν τω Συνεργείω της Υπηρεσίας του τε Πολεμικού και Εμπορικού Ναυτικού. ιδ)Η παρακολούθησις και επιστημονική καθοδήγησις των εντεταλμένων την ρύθμισιν των πυξίδων, των Πολεμικών και Εμπορικών πλοίων. Η κατάρτισις τιμολογίων ρυθμίσεως πυξίδων, των εμπορικών πλοίων και η αντιμισθία του προσωπικού των ρυθμιστικών σταθμών. ιε)Η εκπαίδευσις του προσωπικού ωρονομικών σταθμών και ρυθμιστικών πυξίδων. ις)Η έκφρασις γνώμης επί παντός αναφυομένου ναυτιλιακού ζητήματος. Το Τμήμα Ναυτιλίας τηρεί: α)Απογραφήν Ν. υλικού Π. πλοίων, Ν. υπηρεσιών, αποθηκών Ν. εφοδίων και ρυθμιστικών σταθμών πυξίδων. β)Μητρώα Ν. οργάνων και εργαλείων. γ)Βιβλία εκδιδομένων αγγελιών τοις ναυτιλλομένοις. δ)Περιγραφάς και προδιαγραφάς των εν τω Π. Ναυτικώ χρησιμοποιουμένων Ν. οργάνων. ε)Μητρώον ελκτικών ιδιοτήτων Π. πλοίων. ς)Μητρώον πλοηγικών σταθμών, σηματοφορικών, ναυαγοσωστικών και σημάτων αυτών και λιμένων των ελληνικών παραλιών μετά περιγραφής του τρόπου λειτουργίας και του είδους σημάνσεως, και η)Μητρώον σημαντήρων και σημείων σημάνσεως αβαθών και διαύλων των ελληνικών παραλίων μετά περιγραφής του είδους σημάνσεως. 4.Του Τμήματος Τεχνικού. (ΙΙΙ). Εις το τμήμα τούτο υπάγονται αι τεχνικαί μελέται και κατασκευαί της Υδρογραφικής Υπηρεσίας ήτοι: α)Τεχνική Διεύθυνσις του Συνεργείου επισκευών Ναυτικών και επιστημονικών οργάνων και των σχετικών εργαστηρίων. β)Η Διεύθυνσις του φωτοχημείου της υπηρεσίας κατασκευής τσιγκογραφημάτων και αναγωγής Ν. χάρτων και σχεδίων. γ)Η επιμέλεια της εκδόσεως των Ν. χαρτών της υπηρεσίας και η συντήρησις των πρωτύπων πλακών, και  δ)Η ανωτέρα εποπτεία των μηχανημάτων και των μηχανών των προσηρτημένων εις την υπηρεσίαν πλοίων. Το Τμήμα τούτο τηρεί: α)Μητρώον κινήσεως του Συνεργείου των προς επισκευήν διαφόρων οργάνων. β)Βιβλίον εισπράξεων του Συνεργείου εξ επισκευών ιδιωτικών εργασιών. γ)Απογραφάς εργαλείων και οργάνων των εργαστηρίων και Συνεργείου και βιβλία δοσοληψίας και αναλώσεως υλικών. δ)Βιβλίον κινήσεως φωτοχημείου. ε)Βιβλίον εισπράξεων και κατασκευών φωτοχημείου. ς)Βιβλίον υλικών σχεδιάσεων και φωτοχημείου, και  ζ)Απογραφήν των προτύπων σχεδιασμάτων και πλακών εκτυπώσεως των Ν. χαρτών και σχεδίων. Άρθρ.3.-Ο εν Πειραιεί Ωρονομικός Σταθμός εις ον υφίστανται τα εργαστήρια, αποθήκαι και το κέντρον παρατηρήσεως, υπάγεται ως σύνολον εις την διεύθυνσιν Υδρογραφικής Υπηρεσίας, μερικώς δε αναλόγως του προορισμού εις τα Τμήματα αυτής. Εις το Τμήμα Υποτυπώσεων και Μελετών: Αποθήκαι υδρογραφικού υλικού. Παλιρροιογραφικός Σταθμός. Επιστημονική καθοδηγία εργαστηρίων δια τα χαρτογραφικά και επιστημονικά όργανα. Εις το Τμήμα Ναυτιλίας: Αποθήκαι Ν. εφοδίων Π. Ναυτικού. Αποθήκαι Ν. εφοδίων αχρήστων. Γραφείον χρονομέτρων και ώρας. Γραφείον ενημερότητος Ν. χαρτών και βιβλίων. Επιστημονική καθοδηγία εργαστηρίου δια τα Ν. εφόδια. Εις το Τμήμα Τεχνικόν: Το φωτοχημείον και τα σχετικά εργαστήρια. Το Συνεργείον επισκευών επιστημονικών οργάνων, του οποίου προϊστάμενος οπτικός μηχανικός διευθύνει εσωτερικώς τας εργασίας. (Αντί για τη σελ. 55) Σελ. 55(α) Τεύχος      Σελ.      Υδρογραφική Υπηρεσία 37.Β.γ.4 Άρθρ.4.-Οι υπό την Υδρογραφικήν Υπηρεσίαν λειτουργούντες σταθμοί παλιρροίας, μετεωρολογίας, πυξίδων διαστημομετρικοί κλπ. υπάγονται υπό τας αμέσους δαιταγάς των οικείων Τμημάτων προς τα οποία και αναφέρονται. Άρθρ.5.-Τα προσηρτημένα εις την υπηρεσίαν Υδρογραφικά πλοία υπάγονται διοικητικώς εις την Διεύθυνσιν της Υδρογραφικής Υπηρεσίας κανονίζουσαν πάσαν μεταβολήν ή κίνησίν των, εν συνεννοήσει μετά του Γ .Ε.Ν.  Τα λοιπά δικαιώματα και υποχρεώσεις των επί των πλοίων επιβαινόντων Κυβερνήτου κλπ. είναι παρόμοια προς τα των Π. πλοίων, της εσωτερικής υπηρεσίας κανονιζομένης κυρίως επί τω σκοπώ της εκτελέσεως υδρογραφικών εργασιών. 